Belgian jalkapallomaajoukkue
Belgian jalkapallomaajoukkue (; ; ) edustaa Belgiaa kansainvälisissä jalkapallo-otteluissa. Sitä hallinnoi Belgian kuninkaallinen jalkapalloliitto.
Belgian jalkapallomaajoukkue pelasi ensimmäisen virallisen ottelunsa vappuna 1904. Ottelu pelattiin Brysselissä Englannin joukkuetta vastaan ja sen lopputulos oli 3–3-tasapeli. Ennen tätä ottelua belgialaiset olivat toki pelanneet joitakin otteluita, mutta koska joukkueessa pelasi tuolloin myös muiden maiden, lähinnä Englannin, kansalaisia, näitä otteluita ei lasketa virallisiksi maaotteluiksi. Esimerkiksi Hollanti kaatui maalein 8–0 28. huhtikuuta 1901 muutamien englantilaisten vahvistaessa joukkuetta. Vuodesta 1905 alkaen Belgian oli määrä pelata maaotteluita Hollantia vastaan kahdesti vuodessa siten, että toinen ottelu pelattaisiin Antwerpenissa ja toinen Rotterdamissa. Tuohon aikaan maajoukkueen kokoamisesta vastasi Belgian suurimpien seurajoukkueiden edustajista koottu työryhmä. Lempinimen "Punaiset Paholaiset" ("Les Diables Rouges") keksi journalisti Pierre Walckiers vuonna 1906 joukkueen voitettua Rotterdamissa Hollannin maalein 2–3.
Seuraavan kuuden vuosikymmenen aikana Belgiasta kehittyi hyvä kakkoskorin joukkue, joka vain harvoin ylti pelaamaan arvoturnausten voitosta, mutta tarjosi yksittäisissä otteluissa muille kovan vastuksen niin vieraissa kuin etenkin kotikentällään. Joukkueen suurin vahvuus piili paitsioansaan perustuvassa pelitavassa. 1980- ja 1990-luvut olivat yleisesti joukkueen parasta aikaa. Valmentaja Guy Thysin alaisuudessa Belgia tunnettiin hyvin organisoituneena ja fyysistä peliä suosivana joukkueena, jota oli vaikea voittaa. Joukkueen tiukan pelikurin lisäksi sellaiset yksittäiset pelaajat, kuten maalivahti Jean-Marie Pfaff, keskikenttäpelaaja Eric Gerets ja pelinrakentaja Enzo Scifo vahvistivat joukkuetta omalla panoksellaan. Kuitenkin joukkueella oli taipumus hieman horjuvaan peliasenteeseen. Etukäteen huonompia maita vastaan joukkue saattoi monestikin kärsiä asennevammasta, mutta suuria maita vastaan peliasenne oli lähes aina kova kuin kivi.
Vielä niinkin myöhään kuin vuonna 2002 edes maailman huippujoukkueet eivät pitäneet pelaamisesta Belgian "Punaisia Paholaisia" vastaan. Jopa Brasilialla oli suuria vaikeuksia ansaita 2–0-voitto Belgiasta vuoden 2002 MM-turnauksen pudotuspelivaiheessa.
Tosin tämän turnauksen jälkeen Belgia on hiljalleen menettänyt asemiaan FIFA:n maajoukkuerankingissa, eikä se pitkään kyennyt nousemaan samalle tasolle, kuin missä se oli aiemmin. Viime vuosina joukkue on kuitenkin noussut maailmanlistalla tasaisesti, ja piti jopa maailmanlistan kärkipaikkaa 5 kuukauden ajan vuosien 2015 ja 2016 aikana. Tämänhetkisessä, kesäkuun 2018 FIFA:n rankingissa joukkue on maailmanlistalla sijalla 3.
Belgian MM-kisasaavutukset kertovat siitä uskomattomasta pelaajamateriaalin tasosta, joka maalla on vuosien varrella ollut huomioiden maan koko ja väestöpohja. Belgia selviytyi kuusiin perättäisiin MM-kisoihin vuosina 1982–2002. Samaan ovat pystyneet vain Italia ja Espanja. Kaikilla muilla mailla putken on keskeyttänyt automaattinen mukaanpääsy joko isäntämaana tai hallitsevana maailmanmestarina.
Belgian paras saavutus oli vuoden 1986 Meksikon kisoissa, jolloin joukkue sijoittui neljänneksi. Se hävisi vain välieräottelun Argentiinalle, joka sittemmin voitti mestaruuden, sekä pronssiottelun yliajalla Ranskalle maalein 2–4.
Belgian saavutukset EM-turnauksissa eivät vastaa sen MM-kisasaavutuksia. Paras saavutus on epäilemättä toinen sija Italian turnauksessa 1980 joukkueen hävittyä finaalissa niukasti Länsi-Saksalle maalein 1–2. Suurin pettymys oli ilman muuta vuoden 2000 kotikisoissa sen jääminen alkulohkoon.Vuoden 1900 kisoissa Belgia voitti pronssimitalin ja 20 vuotta myöhemmin kultamitalin.
Seuraavat pelaajaton valittu Kansojen Liigan otteluun Sveitsiä vastaan 12. lokakuuta 2018. ja ystävyysotteluun Alankomaita vastaan 16. lokakuuta 2018.
"Ottelut ja maalit on päivitetty 12. lokakuuta 2018 Sveitsiä vastaan pelatun ottelun jälkeen."
Seuraavat pelaajat valittiin ystävyysotteluun Australiaa vastaan 4. syyskuuta 2014.
"Ottelut ja maalit on päivitetty 4. syyskuuta 2014 Australiaa vastaan pelatun ottelun jälkeen."
Muut viimeisten 12 kuukauden aikana pelattuihin maaotteluihin nimetyt maajoukkueuraansa jatkavat pelaajat:· 2018100 eniten maaotteluita Belgian paidassa pelannutta pelaajaa:
Muita kuuluisia Belgiaa edustaneita pelaajia:
'*' merkitsee pelaajaa, joka edelleen jatkaa uraansa.